
Mérhető fenntarthatóság?! Igények, indokok, módszerek és korlátok hatása a vállalati gyakorlatra

Egyre égetőbb téma a környezetvédelem. Teljes fajok tűnnek el a Föld felszínéről, egyre szélsőségesebb változásokat dokumentálnak a hőmérsékletváltozások, illetve a csapadék hiány terén is. A változásokért a társadalom és az ipar, a gazdaság egyaránt felelős. Különböző civil szervezetek igyekeznek felhívni az egyének figyelmét a problémákra, de közben a vállalatok sem maradhatnak tétlenek. Az aktív lépések érdekében az utóbbi évben egyre több szabályozás és törvény keletkezett a környezet károsító hatás csökkentésére. Ezen törvények a vállalatok pénzügyeire is hatással vannak, így bár a környezeti tényezők nehezen számszerűsíthetőek, egyre több módszert dolgoznak ki azok megfoghatóságának növelésére.
A törvények egyes vállalatok környezetvédelmi, fenntarthatósági törekvései, céljai közzétételére is kötelezi, melyeket az ESG (Environmental Social Governance) jelentésekben közölnek. Ezen jelentések a vállalatoknak a nem pénzügyi jellegű adatait tartalmazza, melyek szabványosítása még nem történt meg, így több kategóriája, szintje van a jelentéseknek, melyek elkészítési alapjául is több módszer közül választhatnak a vállalatok, így nemzetközi szinten óriási a diverzitása ezen jelentéseknek. Dolgozatomban az ESG jelentéseket vizsgálom primer kutatásban, illetve a nem pénzügyi adatok hagyományos számviteli rendszerben történő megjelenését, ezeknek számszerűsítését, a zöld számvitel fejlődését foglalom össze.
Dolgozatom első fejezetében kronologikus sorrendben bemutattam a környezeti számvitel mérföldköveit, majd a szakterület fogalmi fejlődését tekintettem át. Ezt követően a környezeti számvitel értékmeghatározási problémáit, megoldási javaslatait vizsgáltam meg, hiszen a gazdálkodó szervezetnek döntéshozatalkor figyelembe kell vennie a környezetvédelemhez kapcsolható költségeket és hasznokat. A negyedik fejezetben a környezeti pénzügyi számvitel elméletét ismertettem. Az ötödik fejezetben a környezeti pénzügyi számvitel gyakorlatát vizsgáltam, majd a következő fejezet tartalmazza a primer kutatásomat, mely során két vállalat ESG jelentését hasonlítottam össze, az ALTEO Nyrt.-t és a PannErgy Nyrt.-t.



